VENDIM
Nr. 742, datë 2.10.2026

PËR DISA NDRYSHIME DHE SHTESA NË VENDIMIN NR. 317, DATË 6.5.2026, TË KËSHILLIT TË MINISTRAVE, “PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA REALIZIMI I PROJEKTIT ‘NDËRTIM RRUGA KASHAR–NYJA VAQAR, FAZAT I DHE II’”

Në mbështetje të nenit 100 të Kushtetutës dhe të neneve 5, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, me propozimin e ministrit të Infrastrukturës dhe Energjisë, Këshilli i Ministrave

VENDOSI:

1. Në vendimin nr. 317, datë 6.5.2026, të Këshillit të Ministrave, “Për shpronësimin, për interes publik, të pronarëve të pasurive të paluajtshme, pronë private, që preken nga realizimi i projektit ‘Ndërtim rruga Kashar–nyja Vaqar, fazat I dhe II’”, bëhen këto ndryshime dhe shtesa:
a) Pika 3 ndryshohet, si më poshtë vijon:
“3. Pronarët e pasurive të paluajtshme, pronë private, që shpronësohen, kompensohen në vlerë të plotë, sipas masës përkatëse, që paraqitet në tabelën që i bashkëlidhet këtij vendimi, për pasuritë e llojit “arë”, “truall”, “vreshtë”, “pemëtore”, “ullishte” dhe “ndërtesë”, me një vlerë të përgjithshme prej 129 829 726 (njëqind e njëzet e nëntë milionë e tetëqind e njëzet e nëntë mijë e shtatëqind e njëzet e gjashtë) lekësh.”.
b) Në pikën 4, vlera “... 126 284 521 (njëqind e njëzet e gjashtë milionë e dyqind e tetëdhjetë e katër mijë e pesëqind e njëzet e një) lekësh ...” zëvendësohet me “... 129 829 726 (njëqind e njëzet e nëntë milionë e tetëqind e njëzet e nëntë mijë e shtatëqind e njëzet e gjashtë) lekësh ...”.
c) Në tabelën bashkëlidhur vendimit shtohet nënndarja me numër rendor 158, sipas tabelës, që i bashkëlidhet këtij vendimi dhe është pjesë përbërëse e tij.
2. Shpenzimet procedurale, në vlerën 50 000 (pesëdhjetë mijë) lekë, përballohen nga Autoriteti Rrugor Shqiptar.
3. Ngarkohen Ministria e Financave, Ministria e Infrastrukturës dhe Energjisë, Autoriteti Rrugor Shqiptar, Agjencia Shtetërore e Kadastrës, Drejtoria Vendore Tiranë Rurale 2 dhe Agjencia Shtetërore për Shpronësimin për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTËR
Albana Koçiu

